open-index/open-wikipedia-markdown huggingface dataset:
Cir.Cuz

**Cir.Cuz** er en norsk pop-gruppe bestående av Mats Melbye fra Sarpsborg og Thomas Pedersen fra Skien. Gruppa ble dannet den 8. januar 2011 og slo igjennom med låten «Radio» fra 2011 (Sertifisert 5 x platina).  I november samme år kom debutalbumet *[[Alt i sin tid]]*, og to år etter kom oppfølgeren *[[Vi Er Cir.Cuz]]*. Vi er Cir.Cuz inneholder flere gull og platina hits, blant annet superhiten Supernova (feat. Julie Bergan) som solgte til 14 x platina. Gruppens tredje album, *Hjertet mitt slår*, ble gitt ut 27. april 2015 og lå 9 uker på VG-lista Topp 40. Duoens plateselskap var i mange år Cosmos Music, før de startet sitt eget (Cir.Cuz Entertainment). De deltok i Melodi Grand Prix i mars 2014.

## Medlemmer
* Mats Melbye (1988) – vokalist
* Thomas Pedersen (1991) – vokalist

## Diskografi
### Album
**[[Alt i sin tid]]* (2011)
**[[Vi Er Cir.Cuz]]* (2013)
**[[Hjertet mitt slår]]* (2015)

### Singler
*«Radio» (2011)
*«Den eneste» (2011)
*«Diva» (2011)
*«Gatelys» (2012)
*«Supernova feat. Julie Bergan» (2013)
*«Tidløs» (2013)
*«Vi er» (2013)
*«Hele verden» (2014)
*«Original» (2014)
*«Hjertet mitt slår» (2015)
*«Lyset på» (2015)
*«Casanova» (2016)
*«Din Idiot» (2017)
*«Hjerteknuser» (2017)
*«Sex» (2018)
*«Superhelter» (2018)

### Deltagelser
**[[Now That's What I Call Music! 6]]* (2011)
**[[Hits for Kids 26]]* (2011)

## Eksterne lenker
*
Alt i sin tid

***Alt i sin tid*** er et musikkalbum med Cir.Cuz, utgitt den 21. november 2011. Dette er gruppas debutalbum.

## Sporliste

# «Radio»
# «Ubetalt»
# «Diva»
# «En vei»
# «Den eneste»
# «Skinner alene»
# «Slu & sleip»
# «Soldat i regnet»
# «Interessert»
# «Bambi»
# «Business»
# «Frelser»

## Eksterne lenker
Óli Samró

**Óli Samró** (født 1. september 1963 i Tórshavn) er en færøysk økonom og forretningsrådgiver.

Han er cand.oecon. med fordypning i internasjonal handel (fiskeri, EUs indre marked og EUs fiskeripolitikk) fra Aarhus Universitet fra 1989. Samró var markedsanalytiker i Faroe Seafood 1986–1989 og sekretær for Føroya Bankis administrerende direktør 1989–1991. Siden 1991 har han drevet konsulentselskapet FAREC International i Haag.

Óli Samró har vært brukt som konsulent for skipredere i Skandinavia og Europa, for fiskeriministre i Skandinavia, for banker i Skandinavia og Nederland samt for sjømatselskaper over hele verden.

Med sin sønn Hanus Samró driver han Fishfacts, en database over internasjonale fiskerettigheter.

Mellom 1993 og 1999 var Samró medlem av Færøyenes forhandlingsutvalg for handelsavtaler med EU, Polen, Estland og Litauen. Han har vært formann i Færøyenes råd for fiskekvoter og medlem av Færøyenes økonomiske råd. Han har hatt en rekke styreverv i næringslivet.

## Referanser
Mister Leather Europe

**Mister Leather Europe** (MLE) er en europeisk konkurranse for representanter valgt blant medlemmer valgt av nasjonale klubber, som er medlemmer av European Confederation of Motorsports Club (ECMC). Konkurransen avholdes normalt i oktober hver år og blir arrangert på rundgang blant medlemsklubbene.

Den første kjente konkurransen ble holdt i Stockholm i 1985 og ble den gangen vunnet av David Risenborough.

MLE-deltagerne må enten være vinnere i lokale eller regionale ECMC-konkurranser. Vinneren av MLE blir som regel sponset for å delta i International Mister Leather, som arrangeres i Chicago i mai påfølgende år.

For tiden er det Alexi Carpentieri fra Sverige som er regjerende MLE.

## MLE-konkurransen

Konkurransen foregår under ECMC årligere generalforsamling (Annual General Meeting, forkortet AGM), som arrangeres på rundgang blant klubbene. 
AGM, ser som hovedregel slik ut:

*Fredag*
* Velkomstparty og presentasjon av deltagerne;
*Lørdag*
* Generalforsamlingen;
* Gallamiddag;
* MLE-konkurransen;
*Søndag*
* Avskjedsfrokost

Siden 2009 har konkurransen vært delt i to runder:

1. Intervju med kandidaten

2. Fetish sceneshow

## Stemmegivning
Stemmegivningen varierer fra år til år og bestemmes av vertsklubben.

Vanligvis avgjøres det hele ved at stemmer fra juryen og publikum slås sammen.

I 2011 bestemte arrangørklubben SLM København følgende:

”Vinneren, nummer to og nummer tre skal kåres ved at stemmene fra juryen og publikum slås sammen og telle 50 % hver.

Hver publikummer får to stemmesedler hver. Den ene er verdt et poeng og den andre to poenger. Man stemmer ved å legge den ene eller begge av stemmesedlene i stemmeurnen(e) for den eller de to kandidatene du vil stemme på. Du kan på denne måten stemme på opptil to kandidater rangert som nummer en eller to. Legge begge stemmesedlene i samme urne (stemmer til bare en kandidat) vil vedkommende selvsagt få tre poeng.

Summen av poengene gitt av publikum telle så opp og deltagerne rangeres etter hvem som har fått flest stemmer. Den som har fått flest stemmer får X poeng, og X er det antallet deltagere det er i konkurransen.

Juryen vil være sammensatt av et medlem fra hver av deltagerklubbene, organisasjonene eller annet som har en deltager med i konkurransen. Hvert jurymedlem kan stemme på hvem han vil bortsett fra representanten fra sin egen klubb.

Hver jurymedlem får et stemmekort og kan gi poeng fra 1 til 10 til kandidatene. Hver enkelt poengsum kan bare gis til en kandidat. Summen av juryen stemmer vil bli lagt sammen og gi grunnlag for samme type rangering som publikumsstemmene. Det vil si at den som har fått flest stemmer får X poeng, og X er det antallet deltagere det er i konkurransen.

Til slutt slås de to rangeringene sammen og den med flest poeng er vinner.

Vinneren, nummer to og nummer tre vil få hver sin medalje overrakt av SLM København.”

## MLE Vinnerens

De neste MLE-konkurransene vil foregå i oktober 2012 i Hamburg og i oktober 2013 i Zürich.

## Se også

*Scandinavian Leather Men

## Referanser



## Eksterne lenker
* ECMC official Website 
* Mister Leather Europe 2009 Contest Video
Tendring (båt)

**Tendring** (norrønt *teinæringr*, tiåret båt) er en mindre klinkbygget jektetype med fem par årer, også omtalt som *[[femring]]*, *femrøring* eller *femkeiping*, avhengig av dialekt. Båtene kunne ha overbygg eller kahytt og kunne rustes med seil.

Båttypen er kjent brukt fra Nordvestlandet og nordover. De første tendringene fra tidlig 1600-tall er omtalt med et volum på 7 lester. Utover på 1700-tallet ble det større og oppgis til mellom 10 og 20 lester. Tendringer omtales også som jekter som krevde mindre enn 7 manns besetning.

Tendringens utforming gjorde den egnet som frakteskute til høy- og ved, gjerne over mindre avstander. Bruken av skutene er mest omtalt i Nord-Norge, men også i noen tilfeller om bruk som varetransport til og fra Bergen.
Nasjonalligaen for demokrati

**Nasjonalligaen for demokrati** (burmesisk: , ) (**NLD**) er et politisk parti i Myanmar, ledet av nobelprisvinneren Aung San Suu Kyi. Partiet ble dannet i 1988, og i landets første flerpartivalg i 1990 vant partiet hele 392 av de 492 utlyste plassene. Valget ble imidlertid annullert, og partileder Aung San Suu Kyi ble satt i husarrest. NLD boikottet det neste valget i 2010, fordi militærmyndighetene hindret mange av deres viktigste kandidater fra å stille. Partiet ble formelt oppløst, men etter samtaler med myndighetene i 2011 ble det 18. november 2011 bestemt at partiet igjen skulle registrere seg som parti.

## Historie

Partiet ble dannet i etterkant av det såkalte 8888-opprøret for demokrati, som brøt ut i august 1988. Aung San Suu Kyi, datter av Aung San, som forhandlet frem Burmas selvstendighet fra Storbritannia i 1947, ble etterhvert et viktig symbol og en lederskikkelse for demokratibevegelsen. 26. august talte hun til en halv million mennesker ved Shwedagon Pagoda i Yangon. 18. september tok militæret makten i landet gjennom Rådet for gjenopprettelse av lov og orden (SLORC). De lovet imidlertid at det skulle holdes flerpartivalg, og resultatet ble valget i 1990 der det ble valgt mandater til en konstitusjonell komité med 492 plasser, som skulle arbeide frem en ny grunnlov. I valget, som hadde en oppslutning på 72,6 %, vant NLD 58,7 % av stemmene og 392 av de utlyste plassene. Valget ble imidlertid annullert av SLORC, og partileder Aung San Suu Kyi ble satt i husarrest, der hun skulle bli sittende i 16 av de neste 21 årene. Andre partimedlemmer som slapp unna dannet imidlertid eksilregjeringen NCGUB.

I 2010 ble det annonsert at det igjen skulle holdes valg i Burma, men mange av NLDs viktigste politikere ville blitt hindret fra å stille fordi de fremdeles satt fengslet eller i husarrest. Da NLD ikke fikk gjennomslag for kravet sitt om å få disse løslatt i forkant av valget, bestemte de seg for å boikotte valget. Dette medførte at militærmyndighetene erklærte partiet som oppløst.

Aung San Suu Kyi ble sluppet fri 13. november 2010, rett etter valget 7. november. I løpet av 2011 ble det holdt flere møter mellom myndighetene og Aung San Suu Kyi, der myndighetene viste vilje til å møte enkelte av hennes krav. I oktober ble rundt en tiendedel av landets politiske fanger løslatt, og fagforeninger ble tillatt. Som følge av den den endrede politiske situasjonen, bestemte NLD seg 18.november 2011 for å registrere seg som parti igjen, noe som åpnet for at de kunne stille til neste valg, som var suppleringsvalget til de 48 plassene som står tomme i nasjonalforsamlingen, som ble avholdt 1. april.

Ved suppleringsvalget 1. april 2012 vant NLD 42 av de 44 plassene de stilte til valg i, av totalt 45 plasser som var på valg.

## Referanser

 



## Eksterne lenker
*
Schizofreniprisen

**Schizofreniprisen** deles ut hvert år under Nordens største årlige psykiatrikonferanse Schizofrenidagene i Stavanger. Prisen deles ut til personer eller organisasjoner som har utmerket seg gjennom sitt virke innen det psykiske helsefeltet gjennom forskning, behandling, åpenhet, kunnskap, allmenne publiseringer, informasjon og antistigmaarbeid

## Prisvinnere

* 2001 Odd Steffen Dalgard, professor ved Universitetet i Oslo
* 2006 Lars Thorgaard, dansk spesiallæge i psykiatri og forfatter.
:Begrunnelse. For sitt grundige og faglige arbeid i Danmark og Norge. Det ble også lagt vekt på hans forfatterskap.
* 2007 Jon Johnsen, norsk farmakolog og overlege dr. med. på alderspsykiatrisk poliklinikk, Vestre Viken HF, Blakstad sykehus og lærer ved Institutt for gruppeanalyse.
* 2008 Arnhild Lauveng, norsk psykolog og forfatter.
:Begrunnelse. For sitt fokus på rusmiddelproblemer blant pasienter med schizofreni.
* 2009 Prisen ble delt mellom stiftelsen SEPREP, og Ellen og Espen Brodtkorp.
* 2010 Per Vaglum, norsk Lege, dr med, spesialist i psykiatri, psykoanalytiker, dekan MedFak 1990-1996 og forfatter.
* 2011 Anne Fjell, Anne Lise Øxnevad i Stavanger og Hanne Grethe Lyse i Danmark
* 2012 Svein Friis og Stein Ilner Opjordsmoen. Psykiatriprofessorer ved Universitetet i Oslo
* 2013 Aina Basilier Vaage. Barnepsykiater og samfunnsdebattant.

## Referanser
Høvding Skipsopphugging

**Høvding Skipsopphugging** var et skipsopphuggeri  i Sandnessjøen drevet av Einar Høvding (født 1919, død 1997).  Etter 2. verdenskrigs slutt inngikk Høvding Skipsopphugging en avtale med Den Norske Krigsforsikring for Skib om kjøp av sunkne tyske skip, og lasten deres.

DS «Hestmanden» ble kjøpt av Høvding Skipsopphugging  i 1955. Skipet ble da omdøpt til «Vegafjord» og ble bl.a. brukt til å frakte panserplater fra det senkede skipet «Tirpitz» fra Tromsø til Hamburg. «Vegafjord» var i bruk av skipshuggeriet til 1965. Skipet ble deretter lagt i opplag til det ble solgt i 1979. 

Etter Einar Høvdings død ble foretaket kjøpt av Saga Shipping. Selskapet driver ikke lenger skipsopphugging i Sandnessjøen.

## Referanser


## Eksterne lenker
*
Jevgenij Vasjurin

**Jevgenij Vasjurin** (russisk: *Евгений Вашурин*) (født 1968) er en russisk tidligere skihopper som konkurrerte for Sovjetunionen. Han ble nummer 87 sammenlagt i den tysk-østerrikske hoppuka 1984/85, med 79.-plass i Oberstdorf 30. desember 1984 som beste plassering i enkeltrenn. I junior-VM i Lake Placid i 1986 ble han nummer 8 i det individuelle rennet og var på det sovjetiske laget som tok bronsemedaljer i lagkonkurransen.

Vasjurin ble sovjetisk lagmester i stor bakke i 1985, og ble samme år nummer 2 i det individuelle mesterskapet i stor bakke. Han ble nummer 3 i det sovjetiske mesterskapet i skiflyging i 1984.

## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 282
* Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

## Eksterne lenker
*
Vasilis Dimitriadis

**Vasilis Dimitriadis** (gresk: Βασίλης Δημητριάδης) er navnet til flere personer:

* Vasilis Dimitriadis (fotballspiller) (født 1966) – gresk fotballspiller, deltager ved Fotball-VM 1994
* Vasilis Dimitriadis (alpinist) (født 1978) – gresk alpinist, deltager ved de olympiske vinterleker 1998, 2002, 2006 og 2010
Central Region

**Central Region** kan vise til:

* Central Region (Singapore)
* Central (Ghana), en region i Ghana
* Central (Malawi), en region i Malawi
Nikolaj Tutsjkov

**Nikolaj Aleksejevitsj Tutsjkov** (russisk: Николай Алексеевич Тучков; født 16. april 1765, død 30. oktober 1812) var en russisk general, offiser under to svensk-russiske kriger samt Napoleonskrigen.

Nikolaj Tutsjkov deltok som artillerikaptein i den russisk-svenske krigen 1788-1790, utmerket seg i krigen i Polen 1792-1794 og i Italia og Sveits i 1799-1800 under Aleksandr Suvorov. Han ble utnevnt til generalløytnant og var med i flere feltslag under Napoleonskrigen i årene 1805-1807.

Ved utbruddet av finskekrigen i 1808 var han kommandant for de russiske styrkene som trengte inn i Savolax, styrkene under hans kommando avanserte over Varkaus og Kuopio til Gamlakarleby og videre nordover sammen med Nikolaj Rajevskij. Han ble stilt til ansvar for den påfølgende retretten, men fikk tilbake kommandoen i Savolax, der han opererte mot Johan August Sandels.

Ved Frankrikes invasjon av Russland i 1812 var han sjef for 3. infanterikorps og ble såret i slaget ved Borodino den 7. september 1812 og døde noen uker etter.

## Eksterne lenker
*
Mikhail Veretennikov

**Mikhail Veretennikov** (russisk: *Михаил Веретенников*) (født 1946) er en russisk tidligere skihopper som konkurrerte for Sovjetunionen. Han deltok i den tysk-østerrikske hoppuka i 1964/65, 1965/66 og 1966/67, og fikk sammenlagtplasseringene 10, 13 og 10. Hans beste plassering i enkeltrenn i Hoppuka var 6.-plass i Innsbruck 2. januar 1966. Veretennikov ble russisk mester i 1964 og sovjetisk mester individuelt i 1965. I 1969 ble han sovjetisk lagmester.

## Referanser


## Kilder
*  Mikhajl Veretenikov – Profil og resultatoversikt hos FIS (ikke fullstendig, besøkt 20. november 2011)
*  Michail Wertenikow – Profil og resultatoversikt hos FIS (ikke fullstendig, besøkt 20. november 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 268-269
* Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

## Eksterne lenker
*
Shiftakrigen

**Shiftakrigen** (overs. *banditt*krigen) var en separatistkonflikt hvor etniske somaliere i Nordøst-provinsen (en region hvor somaliere historisk har vært i flertall) forsøkte å løsrive seg fra Kenya for å slutte seg til Somalia i stedet. Den kenyanske regjeringen gav konflikten navnet «shifta», etter det somaliske ordet for «banditt», som en del av deres propagandainnsats.

Krigen varte i fire år, og under hele konflikten hersket det bekymring på den kenyanske siden for at Somalia kunne komme til å intervenere på vegne av separatistene. Det kenyanske forsvaret brukte nogenlunde de samme taktikkene Storbritannia hadde benyttet seg av under Mau Mau-opprøret. I 1967 ble en våpenhvileavtale mellom partene inngått etter mekling av Zambias president Kenneth Kaunda, en avtale som skulle vare inntil Siad Barre i 1969 tok makta i Somalia.

## Referanser
Hekser kan ikke gråte

***Hekser kan ikke gråte*** er en roman av Margit Sandemo fra 1975. Originalens tittel er *Häxor kan inte gråta*. Romanen gikk som føljetong både i Allers og Norsk Ukeblad, før den ble utgitt som bok nr 27 i serien «Margit Sandemos beste føljetonger» i 1985.

I romanhistorien får Allan Wide i oppdrag av politiet å reise ut til bygda Hedom utenfor Göteborg, for å oppspore en mulig arving etter en avdød millionær. I tillegg til denne oppgaven, får han i oppdrag å finne ut hvem som sender Isabell Frank hat- og terrorbrev, og som har ført damen inn i psykose. Isabell er alenemor til 16-årige Matti, og hun blir med Allan til sin hjembygd Hedom, hvor hun er hatet og baksnakket, og hvor bygdefolket kaller henne for heks. Allan og Isabell fremstår som gift, for å lokke frem terrorbrevskriveren. Trådene nøstes opp, og Allan og Isabell blir nærmere og nærmere hverandre også følelsesmessig, og historien avsluttes lykkelig med ekteskap og alle misforståelser oppklart.

## Utgivelser i utvalg
**Margit Sandemos beste føljetonger nr. 27*, Bladkompaniet 1985  ISBN 82-509-1583-6
**Margit Sandemos beste dobbeltbok*, Schibsted 2006

## Litteratur
**Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
Säckingen vannkraftverk

**Säckingen vannkraftverk** er et vannkraftverk langs elva Rhinen, i Landkreis Waldshut i det sørlige Schwarzwald, helt sørvest i Tyskland. Det ligger ikke så langt fra småbyen Bad Säckingen. Det er et såkalt pumpekraftverk med både et nedre og et øvre vannmagasin, og har installert vannkraftkapasitet på 330 MW. Anlegget ble bygget ut 1960–1968.

## Hotzenwald-anleggene
Hotzenwald-anleggene er eid av Schluchsee-konsernet som ble etablert for å operere områdets kraftverk etter anleggelsen av Schluchsee-demningen i 1931. Hotzenwald-gruppens anlegg plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:

* Hornbergbecken med reservoar, 1048  moh.
* Wehr vannkraftverk (1976) – 980 MW
** Wehrabecken – 419 moh.
* Eggbergbecken – 700 moh.
* Säckingen vannkraftverk (1967)  – 360 MW
*Rhinen og Bad Säckingen – 389 moh.

Det er elva Wehra som viderefører vannmengdene fra Hotzenwald-gruppens reguleringer. Wehr vannkraftverk kalles også ofte Hotzenwald vannkraftverk, og får vann fra et helt kunstig reservoar uten tilførsel fra noen elv.

## Se også
*Liste over verdens største vannkraftverk
Witznau vannkraftverk

**Witznau vannkraftverk**, også kjent under navnet ***Schluchsee 2***, er et vannkraftverk langs elva Rhinen i Landkreis Waldshut i det sørlige Schwarzwald, helt sørvest i Tyskland.

Schluchsee-anleggene beliggende i Regierungsbezirk Freiburg, er plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:

* Schluchsee med demning, 930 moh.
* Häusern vannkraftverk (1932) – 100 MW
* Schwarzabecken med demning – 723 moh.
** Albbecken – 736 moh.
** Mettmabecken – 717 moh.
* Witznau vannkraftverk (1943)  – 220 MW
*Witznaubecken med demning – 475 moh.
*Waldshut vannkraftverk (1951) – 150 MW
*Rhinen og Aubecken – 311 moh.

Anlegget er forbundet til magasininnsjøen Schwarzabecken med tunneler, og får også vann fra Mettmabecken. Det avgir vann til Witznaubecken i lavere høyde. Witznau vannkraftverk er et såkalt pumpekraftverk med både et nedre og et øvre vannmagasin, og har installert vannkraftkapasitet på 220 MW. Anlegget ble bygget ut 1939&ndash;1943.

## Se også
*Liste over verdens største vannkraftverk

## Referanser


## Eksterne lenker
* Schluchsee-verkene  – offisiell hjemmeside
Erzhausen vannkraftverk

**Erzhausen vannkraftverk** er et vannkraftverk i Einbeck i Niedersachsen, Tyskland. Det er et såkalt pumpekraftverk med både et nedre og et øvre vannmagasin, og har installert vannkraftkapasitet på 220 MW. Anlegget ble bygget ut 1959–1964, siden 1. januar 2009 driftes det av Statkraft.


Erzhausen Oberbecken.jpg|Øvre vannmagasin
Rohrleitungen Erzhausen.jpg|Rørledningen til Erzhausen vannkraftverk
Unterbecken Erzhausen Nord.jpg|Nedre vannmagasin
Erzhausen unteres Speicherbecken Panorama.jpg|Nedre vannmagasin


## Se også
* Liste over verdens største vannkraftverk

## Referanser


## Eksterne lenker
* Statkraft
*
Aleksandr Volkov

**Aleksandr Volkov** er navnet til flere personer:

*Aleksandr Volkov (regissør) (1885–1942), russisk filmregissør
*Aleksandr Volkov (forfatter) (1891–1977), russisk forfatter
*Aleksandr Volkov (politiker) (1951–), russisk politiker, president i republikken Udmurtia
*Aleksandr Volkov (tennisspiller) (1967–2019), russisk tennisspiller
*Aleksandr Volkov (skihopper) (1978–), russisk skihopper
*Aleksandr Volkov (volleyballspiller) (1985–), russisk volleyballspiller
*Aleksandr Volkov (MMA) (1988–), russisk kampsportutøver
Aleksandr Volkov (skihopper)

**Aleksandr Volkov** (russisk: *Александр Волков*) (født 28. mars 1978 i Kirov) er en russisk tidligere skihopper.

Han deltok i verdenscupen i årene 1996-1998, men greide bare én gang å ta poeng (blant de 30 beste). 12.-plassen i normalbakken i Sapporo 18. januar 1997 ga ham 22 poeng og 65.-plass sammenlagt. Han var med i VM i 1997 og 1999, med 41.-plass (av 58 deltakere) i storbakken i Trondheim i 1997 som beste individuelle plassering. I OL i Nagano (Hakuba) i 1998 ble han nummer 27 både i stor- og normalbakke, og var på det russiske laget som ble nummer 9 av 13 lag i lagkonkurransen.

Etter en pause på to år deltok han sesongen 2001/02 i kontinentalcupen, der han ble nummer 58 sammenlagt. Han ble 11 ganger russisk mester.

## Referanser


## Kilder
* Sports Reference: Aleksandr Volkov  (besøkt 20. november 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

## Eksterne lenker
*
Elfenbenskystens regioner

**[[Elfenbenskysten]]** er delt inn i 19 **regioner** (*régions*):

# Agnéby
# Bafing
# Bas-Sassandra
# Denguélé
# Dix-Huit Montagnes
# Fromager
# Haut-Sassandra
# Lacs
# Lagunes
# Marahoué
# Moyen-Cavally
# Moyen-Comoé
# N'zi-Comoé
# Savanes
# Sud-Bandama
# Sud-Comoé
# Vallée du Bandama
# Worodougou
# Zanzan

Regionene er videre inndelt i 81 departementer.

## Se også
* ISO 3166-2:CI
* Elfenbenskystens departementer

## Eksterne lenker
* Regions of Côte d'Ivoire, Statoids.com
Guineas regioner

**[[Guinea]]** er delt inn i åtte **regioner**:

Regionene er videre inndelt i 34 prefekturer.

## Se også
* ISO 3166-2:GN
* Guineas prefekturer
Koepchenwerk II vannkraftverk

**Koepchenwerk II vannkraftverk** er et vannkraftverk langs elva Ruhr i Nordrhein-Westfalen, Tyskland. Det er ett såkalt pumpekraftverk med både et nedre (Hengsteysee) og et øvre vannmagasin, og har installert vannkraftkapasitet på 150 MW.  Årsprodukjonen er på 650 GWh elektrisk kraft. 

Anlegget ble bygget ut 1930–1989. Det opereres av RWE. Det første kraftverket ble utfaset i 1994, mens *Koepchenwerk II* ble modernsiert og igangsatt fra 1989 og fortsatt drives. Siden 1986 har anlegget og de opprinnelige turbiner og vannkraftmaskiner hatt vernestatus.

## Se også
* Liste over verdens største vannkraftverk

## Litteratur
* Hans Dieter Dörre: «Speicherbecken auf dem Kleff und Hengsteysee – ein Konzept findet Anerkennung in Europa – Ein Bauwerk am Ende der 20er-Jahre in Herdecke errichtet». – Artikel in: *Herdecker Blätter*. hefte 3 (mai 1993), side 9-14
* Ralf Blank: *Die Stadt Hagen im Bombenkrieg*. In: Gerhard E. Sollbach (Hg.): *Hagen 1939-1948. Krieg- und Nachkriegszeit*. Hagener Stadtgeschichte(n), bind  4. Hagen 1994. side 9-26.
* RWE Power AG: *Pumpspeicherkraftwerk Herdecke*, Essen

## Eksterne lenker
* 
* 75 Jahre Kraftwerk Herdecke – Historischer Kern, moderne Technik - juni 2005 (PDF)
* Das Koepchenwerk als Sehenswürdigkeit – RVR Online
Rönkhausen vannkraftverk

**Rönkhausen vannkraftverk** er et vannkraftverk  i Glingental langs elva Glinge i Sauerland, delstaten Nordrhein-Westfalen i det vestlige Tyskland. Det er ett såkalt pumpekraftverk med både et nedre og et øvre vannmagasin, og har installert vannkraftkapasitet på 140 MW, fordelt på to like store francisturbiner. Årsproduksjonen er på om lag 690 GWh. 

Anlegget ble bygget ut 1965&ndash;1969. Det ble gjort en større oppgradering som var ferdig i 2003.  Øvre magasin som har en 950 meter lang vanntunnel til kraftstasjonen, stod ferdig i 1967. 

## Se også
* Liste over verdens største vannkraftverk

## Referanser


## Eksterne lenker
* 
* Das Pumpspeicherwerk in Finnentrop-Rönkhausen – Mark-E Energie.
Guinea-Bissaus regioner

**[[Guinea-Bissau]]** er delt inn i 8 regioner (entall: região, flertall: regiões) og én autonom sektor (sector autónomo). Regionene er delt inn i totalt 37 sektorer (entall: setor, flertall: setores); som videre er delt inn i mindre grupper kalt seksjoner (entall: secção, flertall: secções); som videre er delt inn i befolkede steder (f. eks: byer, landsbyer, tettsteder, samfunn etc.) Under er en oversikt over Guinea-Bissaus regioner:

Regionene kan også bli delt inn i 3 provinser:
**Leste* (Øst): Bafatá, Gabu
**Norte* (Nord): Biombo, Cacheu, Oio
**Sul* (Sør): Bolama, Quinara, Tombali

## Referanser


## Se også
* ISO 3166-2:GW
* Guinea-Bissaus sektorer
Walchensee vannkraftverk

**Walchensee vannkraftverk** er et vannkraftverk ved Walchensee i Bayern, i det sørlige Tyskland. Det har installert vannkraftkapasitet på 124 MW. Anlegget ble bygget ut 1918&ndash;1924.  

## Se også
* Liste over verdens største vannkraftverk

## Eksterne lenker
* 
* Das Walchenseekraftwerk (PDF; 1,4&nbsp;MB), brosjyre
* Walchenseekraftwerk
Häusern vannkraftverk

**Häusern vannkraftverk**, også kjent under navnet ***Schluchsee 1***, er et vannkraftverk langs elva Rhinen, i Landkreis Waldshut i det sørlige Schwarzwald, helt sørvest i Tyskland.

Schluchsee-anleggene beliggende i Regierungsbezirk Freiburg, er plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:

* Schluchsee med demning, 930 moh.
* Häusern vannkraftverk (1932) – 100 MW
* Schwarzabecken med demning – 723 moh.
** Albbecken – 736 moh.
** Mettmabecken – 717 moh.
* Witznau vannkraftverk (1943)  – 220 MW
*Witznaubecken med demning – 475 moh.
*Waldshut vannkraftverk (1951) – 150 MW
*Rhinen og Aubecken – 311 moh.

Anlegget er forbundet til magasininnsjøen Schluchsee med tunneler, og avgir vann til både Schwarzabecken og Albbecken. Middlere fallhøyde er 200 meter. Häusern vannkraftverk er et såkalt pumpekraftverk med både et nedre og et øvre vannmagasin, og har installert vannkraftkapasitet på 100 MW. Anlegget har 4 turbiner og ble bygget ut 1929–1932.

## Se også
*Liste over verdens største vannkraftverk

## Eksterne lenker
* Schluchsee-verkene  – offisiell hjemmeside
Thoralf Øverland

**Thoralf Øverland** (1950–1976) var en norsk politiker (H).

Han vokste opp i Kristiansund som sønn av Gudrun, født Øien, og Carsten Øverland. Farfaren drev fiskeeksportforretningen Th. Øverland i Kristiansund.

Han var formann i Kristiansund Unge Høyre og Møre og Romsdal Unge Høyre fra 1970 til 1971, og i 1973 valgt inn i Unge Høyres sentralstyre. Han var konstituert generalsekretær i 1972 og ansatt som organisasjonssekretær 1974 til 1975, deretter viseformann i Unge Høyres sentralstyre frem til sin død i 1976. Øverland var også nestformann og tidvis fungerende styreformann i Høyres Opplysningsorganisasjon (senere Aftenskolen Høyres Studieforbund).

Han studerte sosialøkonomi ved Universitetet i Oslo. Han mottok et stipend fra Norad for å studere befolkningsutvikling i utviklingsland, og foretok en studiereise til Kenya og Botswana i 1974.

Øverland ble alvorlig syk under en foredragsreise i hjemfylket i 1976 og døde like etter, 26 år gammel. Han ble bisatt fra kapellet på Kirkelandet gravlund i Kristiansund.

## Referanser
Botswanas distrikter

**[[Botswana]]** består av ni **distrikter**:

Distriktene er videre inndelt i 28 underdistrikter.

## Se også
* ISO 3166-2:BW
* Botswanas underdistrikter
Pavel Sjuvalov

**Pavel Andrejevitsj Sjuvalov** (russisk: Павел Андреевич Шувалов; født 1. juni 1776, død 13. desember 1823) var en russisk offiser og diplomat, særlig kjent for sin innsats i finskekrigen og napoleonskrigene.
Raimund Resch

**Raimund Resch** (født 1964) er en østerriksk tidligere skihopper. Han deltok i verdenscupen i årene 1983-1987, med 27.-plass i 1984/85 som beste sammenlagtplassering. Hans beste plassering i enkeltrenn i verdenscupen var 4.-plass i St. Moritz 13. februar 1985. I den tysk-østerrikske hoppuka var 19.-plass i 1986/87 hans beste sammenlagt. Resch ble østerriksk mester i normalbakke i 1985.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Österreichischer Skiverband: ÖSV-Siegertafel (besøkt 20. november 2011)

## Eksterne lenker
*
Manaen

**Manaen** var en mann i den første kristne menighet. Han virket som lærer og profet i menigheten i Antiokia.

Manaen var med i gruppen som bad for Saulus og Barnabas og deretter sendte dem ut på Pauli første misjonsreise. Han skal ha vokst opp som fosterbror til Herodes Antipas.

Manaens minnedag er 24. mai.

## Referanser


## Litteratur
* Ronald Brownrigg, *Hvem er hvem i Det Nye Testamentet*, Kolibri Forlag 1995, side 174.

## Eksterne lenker
* Oppslag i Catholic Encyclopedia
Rubén González

**Rubén González** er navnet til flere personer:

*Rubén González (pianist) (1919–2003) – cubansk pianist
*Rubén González (fotballspiller) (født 1939) – uruguayansk fotballspiller
*Rubén González (aker) (født 1962) – argentinsk aker
Distrikter i Andhra Pradesh

Liste over **distrikter i Andhra Pradesh**. Distriktene er øverste administrative inndeling av den indiske delstaten Andhra Pradesh.

Inntil 2014 hadde delstaten 23 distrikter. Den 2. juni 2014 ble ti distrikter utskilt til den nye delstaten Telangana. Andhra Pradesh har deretter 13 distrikter.

## Referanser
Hørsholm kirke

**Hørsholm kirke** ligger på en øy midt i sjøen i slottshaven i Hørsholm kommune på Nordsjælland. Tidligere lå Hirschholm slott på stedet, men det ble revet i årene 1810–1813. Kirken er tegnet av arkitekt C.F. Hansen. Byggingen pågikk fra 1820 og kirken ble innviet 21. september .

Døpefonten er fra 1751 og ble opprinnelig oppbevart i et møbelkammer på Hirscholm slott.
Fonten ser ut som et lite bord med tre ben. Dåpsfatet og dåpskannen er fra 1970-tallet.

Kirken har et alterbord og på veggen over dette er det montert en gipsfrise inn i veggen.
Frisen er en kopi av Bertel Thorvaldsens frise som ble utført til søndre skriftestol i Vor Frue kirke i København.

Prekestolen er enkelt utført i ek etter tegninger av C.F. Hansen.

## Referanser


## Eksterne lenker
* Hørsholm kirke  
* Hørsholm Kirke  fra Danmarks Kirker, Nationalmuseet
Verdensherredømme

***Verdensherredømme*** er et norsk humor- og faktaprogram med Egon Holstad, Kristopher Schau og Siri Kristiansen som gikk på NRK Radio fra 2011 til 2012. Programmet gikk på P3 og ble beskrevet som et «trivia og fun fact-program».

Radioprogrammet blir av NRK selv omtalt som et geografiprogram basert på« lite kunnskap, noe research, litt fordommer og masse antagelser». 

Første sending av programserien gikk på lufta 11. september 2011.

## Episodeoversikt

## Referanser


## Eksterne lenker
* p3.no/verden
Schluchsee

**Schluchsee** er en regulert innsjø i elva Schwarza, beliggende i Landkreis Breisgau-Hochschwarzwald i Regierungsbezirk Freiburg, langt sør i  Schwarzwald i det sørvestlige i Tyskland. Schluchsee er 7,5 km lang og 1,4 km bred, og har et største volum på 5,14 km². Nedslagsfeltet for vannforsyningen er på 72,8 km², og ligger i høyere deler av Schwarzwald. Før oppdemmingen var dette en bresjø som lå 30 meter lavere, var bare 3 km lang og knapt 1 km bred. Sjøen ligger 930 meter over havet og er 61 meter dyp på det dypeste.

Schluchsee brukes mye til seiling, og er lett tilgjengelig. Man kan også lett bade her, men på grunn av høyden er vannet relativt kjølig også om sommeren.  I motsetningen til den mindre innsjøen Titisee lengre nord, er det enkelt å komme til når man besøker Schluchsee, og det er mange vandreruter rundt sjøen. Om sommeren er det derfor mange besøkende i området ved sjøen. Fra mai til oktober kan man reise med dampskipet *St. Nikolaus* på innsjøen.

Innsjøen er regulert av Schluchsee-demningen, som er 64 meter høy og 250 meter lang i betong. Demningen ble reist 1929-32, og er den høyest beliggende demningen i Tyskland. Schluchsee danner som øvre magasin for elva Schwarza utgangspunkt for en kaskade av reguleringer og vannkraftverk, kalt *Schluchsee-gruppen*. Dessuten førte oppdemmingen av Schluchsee til etablering av et operatørselskap – Schluchseewerk AG – som senere også bygde ut *Hotzenwaldgruppen*. 

### Schluchsee-gruppen
Schluchsee-anleggene er plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:

* Schluchsee med demning, 930 moh.
* Häusern vannkraftverk (1932) – 100 MW
* Schwarzabecken med demning – 723 moh.
** Albbecken – 736 moh.
** Mettmabecken – 717 moh.
* Witznau vannkraftverk (1943)  – 220 MW
* Witznaubecken med demning – 475 moh.
* Waldshut vannkraftverk (1951) – 150 MW
* Rhinen og Aubecken – 311 moh.

### Hotzenwald-gruppen
Hotzenwald-anleggene er hydrologisk uavhengige av Schluchsee-vassdraget (Schwarza), men er eid av Schluchsee-konsernet som ble etablert for å operere områdets kraftverk etter anleggelsen av Schluchsee-demningen i 1931. Hotzenwald-gruppens anlegg plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:

* Hornbergbecken med reservoar, 1048  moh.
* Wehr vannkraftverk (1976) – 980 MW
** Wehrabecken – 419 moh.
* Eggbergbecken – 700 moh.
* Säckingen vannkraftverk (1967)  – 360 MW
* Rhinen og Bad Säckingen – 389 moh.

Det er elva Wehra som viderefører vannmengdene fra Hotzenwald-gruppens reguleringer. Wehr vannkraftverk kalles også ofte Hotzenwald vannkraftverk, og får vann fra Hornbergbecken som er et helt kunstig reservoar uten tilførsel fra noen elv.

## Eksterne lenker
* 
* Schluchsee – offisiell turistside
* Schluchsee-verkene  – offisiell hjemmeside
Asialekene 1974

**Asialekene 1974** var de sjuende Asialekene, de ble arrangert i Teheran i Iran i perioden 1. til 16. september 1974. Det var over 3 000 utøvere fra 25 nasjoner som deltok i tretten sporter. Japan ble beste nasjon med 79 gullmedaljer foran Iran med 36.

## Medaljer

## Calendar

## Sporter

* Badminton
* Basketball
* Boksing
* Bordtennis
* Bryting
* Fekting
* Fotball
* Friidrett
* Landhockey
* Skyting
* Stuping
* Svømming
* Sykling
* Tennis
* Turn
* Vannpolo
* Vektløfting
* Volleyball

## Eksterne lenker
* Página de los Juegos Asiáticos de 1974
George Dawe

**George Dawe** (født 6. februar 1781 i London, død 15. oktober 1829 i Kentish Town) var en britisk portrettmaler, mest kjent for å ha malt 329 portretter av russiske generaler aktive under Napoleonskrigene for militærgalleriet i Vinterpalasset i St. Petersburg.

## Virke
Dawe var fremfor alt portrettmaler. Allerede i en alder av 13 år laget han kopperstikk av dronningene Elisabeth og Mary etter malerier av John Graham. Hans første maleri, *Achilles ved Patroklos' død* mottok i 1803 Royal Academy of Arts' pris i London; så fulgte i 1804 *Noemi og hennes begge svigerdøtre*, i 1809 en *Scene fra Cymbeline*, *Andromache* og portrett av Thomas Hopes hustru. Det siste bragte ham særlig popularitet.

Etter at han hadde ledsaget Edward Augustus, Duke of Kent and Strathearn i tre år, portretterte under Aachen-kongressen i 1818 flere av de der forsamleder fyrster og statsmenn.

Den russiske keiser Aleksander I utnevnte ham til hoffmaler. I St. Petersburg malte han 329 portretter av russiske generaler fra  fedrelandskrigen i 1812 for militærgalleriet (Военная галерея) i Vinterpalasset. Hans portretter vant stor popularitet i Russland.

Av helsegrunner dro han tidlig i 1829 til England, og føde der.

## Referanser
Ghost in the Machine (film)

***Ghost in the Machine*** er en amerikansk sciencefiction-grøsser fra 1993 regissert av Rachel Talalay. De ledende rollene spilles av Karen Allen, Chris Mulkey og Ted Marcoux.

Filmen ble dårlig mottatt av filmanmelderne og ble heller ingen publikumssuksess.

## Handling
Seriemorderen Karl Hochman (Ted Marcoux) er kjent i pressen under kallenavnet "adressebok-morderen". Dette grunnet hans vane med å stjele adressebøker fra mennesker, for så å bruke opplysningene til å plukke ut sine offer. Under sitt arbeid på en databutikk klarer han å få fatt på opplysningene i adresseboken til Terry Munroe (Karen Allen). Innholdet i boka blir skannet over på data i forbindelse med en test hvordan en scanner fungerer.

På vei hjem fra arbeide blir han imidlertid alvorlig skadd i en bilulykke. På intensivavdelingen blir han koblet til en MRI-maskin. En elektrisk storm fører imidlertid til at hans sinn blir overført til en datamaskin. Slik kan han, som et slags virtuelt gjenferd, fortsette med sine drap uten at politiet skjønner noe. Hans mål er vennekretsen til Terry og siden adresseboken hennes er scannet over til data har han tilgang på disse opplysningene. Gjennom strøm- og datanettverket starter han med sine utspekulert drap.

## Om filmen
;Anmelderne
Filmen ble dårlig mottatt av anmelderne, noe som gjenspeiles i at den kun har fått 13% på Rotten Tomatoes (2011).

;Publikum
Filmen ble ingen publikumssuksess og innbrakte kun $5 millioner på amerikanske kinoer. Filmens produksjonskostnader var på $12 millioner. Den havnet på en 144.-plass over de mest sette filmene i USA i 1993.

## Rollebesetning
* Karen Allen – Terry Munroe
* Chris Mulkey – Bram Walker
* Ted Marcoux – Karl Hochman
* Wil Horneff – Josh Munroe
* Jessica Walter – Elaine Spencer
* Brandon Quintin Adams – Frazer
* Rick Ducommun – Phil Stewart
* Jack Laufer – Elliott Kastner
* Shevonne Durkin – Carol Maibaum
* Richard McKenzie – Frank Mallory
* Richard Schiff – Scanner technician
* Nancy Fish – Huseier

## Referanser


## Eksterne lenker
*
Chengguan (Lhasa)

**Chengguan** (kinesisk: 城关区; pinyin: *Chéngguān Qū*; tibetansk: ཁྲིན་ཀོན་ཆུས་ ; Wylie: *khrin kon chus*) er et bydistrikt i byprefekturet Lhasa i den autonome region Tibet i Folkerepublikken Kina. Det tilsvarer den bymessige delen av byprefekturet Lhasa.

Befolkningen var på  innbyggere i 1999.

Navnet betyr «bypasset» og sikter til beliggenheten mellom to fjelldrag.

## Administrative enheter
Chengguan består av seks subdistrikter og fire kommuner:
 
* Subdistriktet Kündeling 公德林街道
* Subdistriktet Zaxi 扎细街道
* Subdistriktet Jibenggang 吉崩岗街道
* Subdistriktet Bakuo 八廓街道
* Subdistriktet Jiri 吉日街道
* Subdistriktet Chongsaikang 冲赛康街道

* Kommunen Caigongtang 蔡公堂乡
* Kommunen Najin 纳金乡
* Kommunen Nianre 娘热乡
* Kommunen Duode 夺底乡

## Referanser


## Eksterne lenker
*
Badminton under Asialekene 1974

**Badminton under Asialekene 1974**. Badminton var en av flere sporter under de sjuende Asialekene som ble arrangert i Teheran i Iran i perioden 1. til 16. september 1974. Det var fjerde gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Kina ble beste nasjon med fem gullmedaljer foran Indonesia med to.

## Medaljer

## Eksterne lenker
* Página de los Juegos Asiáticos de 1974
Schluchsee-demningen

**Schluchsee-demningen** er en demning som regulerer innsjøen Schluchsee i elva Schwarza, beliggende i Landkreis Breisgau-Hochschwarzwald i Regierungsbezirk Freiburg, langt sør i  Schwarzwald i det sørvestlige i Tyskland. Demningen ligger 930 meter over havet.

Demningen er en gravitasjonsdam i betong. Den er 64 meter høy og 250 meter lang, og ved foten er den 3,7 meter tykk. Oppdemmet vannmasse er inntil 114.3 millioner m³. Demningen ble reist 1929-32, og er den høyest beliggende demningen i Tyskland. Riktignok ligger Hornbergbecken] på 1.048 moh. høyere, men dette er et bekkenreservoar uten innsjø, og ikke en demning. Denenfor demningen følger en kaskade av reguleringer og vannkraftverk, kalt *Schluchsee-gruppen*. Schluchsee-demningen fører vann til Häusern vannkraftverk via en 6,2 km lang underjordisk tunnel.

Schluchsee er 7,5 km lang og 1,4 km bred, og har et største volum på 5,14 km². Nedslagsfeltet for vannforsyningen er på 72,8 km², og ligger i høyere deler av Schwarzwald. Før oppdemmingen var dette en bresjø som lå 30 meter lavere, var bare 3 km lang og knapt 1 km bred. 

Byggingen startet med at innsjøen ble gjort dypere i 1930, da sprengte man ut en fure i sjøbunnen med dynamitt. Deretter kunne reisingen av demningen starte, og etter oppdemmingen ble sjøen hele 61 meter dyp på det dypeste. Deretter tok dambyggingen to år.

I 1983 ble hele reservoaret tappety ut for inspeksjonsformål, og da var både sjøbunnen og restene av oversvømte bosettinger synlige for skuelystne.

## Se også
*Schluchsee

## Eksterne lenker
* Schluchsee-verkene  – offisiell hjemmeside
Ernst Kröll

**Ernst Kröll** (født 8. november 1948 i Saalfelden) er en østerriksk tidligere skihopper som representerte SK Saalfelden.

Han tok bronsemedalje i junior-EM i Prémanon i 1968. Han deltok i den tysk-østerrikske hoppuka i årene 1967-1972, med 20.-plass i 1967/68 som beste sammenlagtplassering. Den beste plasseringen i enkeltrenn i Hoppuka var 12.-plass i Innsbruck 6. januar 1968. I VM i Štrbské Pleso i 1970 ble han nummer 4 i storbakken og nummer 17 i normalbakken. Han ble østerriksk mester i skihopping i 1969.

Kröll skadet ryggraden under et fall i alpinbakken vinteren 1970-71, og det var en stund fare for at han kunne få varige lammelser. Han kom tilbake som skihopper, og deltok blant annet i det første VM i skiflyging i Planica i 1972, der han ble nummer 34 av 43 deltakere, men han valgte å legge opp etter sesongen.

Etter at han sluttet som skihopper, arbeidet han i gendarmeriet. Fra 1995 var han delstatskommandant for gendarmeriet i Salzburg. Da Bundesgendarmerie i 2005 ble slått sammen med politiet, ble Ernst Kröll delstatskommandant for politiet i Salzburg.

I 2011 var han kandidat til posisjonen som president for det regionale skiforbundet i Salzburg.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Österreichischer Skiverband: ÖSV-Siegertafel (besøkt 20. november 2011)
* Salzburgwiki: Ernst Kröll (besøkt 20. november 2011)

## Eksterne lenker
*
DuckDuckGo

**DuckDuckGo** **(DDG)** er en søkemotor som legger vekt på personvern, og det å unngå filterboblen som skapes av personlig tilpasset søk. DuckDuckGo skiller seg fra andre søkemotorer ved ikke å lage profiler av brukerne, og ved å vise brukerne de samme søkeresultatene for de samme søkeordene. DDG mener at det ikke er nødvendig for søkemotorer å spore din personlige søkehistorie for å tjene penger eller levere søkeresultat. Forretningsmodellen til DDG er å selge reklame basert på nøkkelord, i stedet for personlighet. I tillegg til tradisjonelle søkeresultater kommer det også opp informasjon fra brukergenererte sider (som Wikipedia) i en infoboks øverst på siden for å forbedre resultatet.

DuckDuckGo er standard søkemotor i Firefox i Linux Mint 12.

## Referanser


## Eksterne lenker
* 
*
Nathu La

**Nathu La** (tibetansk: རྣ་ཐོས་ལ་, nepali: नाथू ला, kinesisk: 乃堆拉山口, pinyin: *Nǎiduīlā Shānkǒu*, hindi: नाथूला दर्रा) er et fjellpass i Himalaya på grensen mellom Kina og India, som forbinder den indiske delstat Sikkim med Tibets sydlige deler.

*Nathu* betyr «lyttende ører» og *La* betyr «pass» på tibetansk. 

Passet ligger 4.310 meter over havet og var i mange århundrer en viktig handelsvei, – den kan betraktes som et ledd av en sørlig utløper av Silkeveien. Passet var viktig for handelen mellom Tibets større handelssentra som Lhasa og Shigatse og havnene i Britisk India, særlig Calcutta ved elven Hooghly. 

Handelen tiltok særlig etter 1815, da britene annekterte Sikkim, Nepal og Bhutan. I desember 1893 ble det det inngått en handelsavtale mellom det britiskdominerte daværende kongerriket Sikkim og Tibet, som garanterte vareutvekslingen over Nathu La.

Passet ble midlertidig stengt etter opprøret i Lhasa i 1959, og erklært permanent stengt i 1962 etter de kinesisk-indiske grensestrider. Det ble gjenåpnet den 6. juni 2006. 

## Eksterne lenker
* 
* Sikkiminfo Oversikt over Sikkims fjellpass
Korea National Park Service

**Korea National Park Service** (KNPS) er et myndighetsorgan i Sør-Korea underlagt landets miljøverndepartement, som har ansvaret for 19 av landets 20 nasjonalparker. Innenfor arbeidsoppgavene til KNPS ligger det å utvikle og etablere fasilitetene i parkene for å gjøre de lettere tilgjengelig for publikum, samt å sørge for informasjonsmateriale om parkene. KNPS ble etablert i 1987 og opererer blant annet en egen politistyrke. 

Ansvaret for Hallafjellet nasjonalpark ligger ikke til KNPS, men til selvstyremyndighetene i provisen Jeju. Samtlige av de øvrige nasjonalparkene i Sør-Korea hører inn under KNPS' ansvarsområde.

Opprinnelig var myndighetsorganet underlagt Anleggsdepartementet, siden 1991 Innenriksdepartementet, og siden 1998 Miljøverndepartementet.

KNPS ledes av Eum Hong-woo 

## Se også
* Liste over nasjonalparker i Sør-Korea

## Eksterne lenker
*   Korea National Park Service
Schwarza-demningen

**Schwarza-demningen** (tysk: *Schwarzatalsperre*) er en demning som regulerer innsjøen ***Schwarzabecken*** i elva Schwarza, beliggende i Landkreis Waldshut i Regierungsbezirk Freiburg, langt sør i  Schwarzwald i det sørvestlige i Tyskland. Demningen ligger 723 meter over havet.

Demningen er en gravitasjonsdam i betong. Den er 43 meter høy og 158 meter lang. Oppdemmet vannmasse er inntil 1,29 millioner m³. Demningen ble reist 1929-31. 

Schwarzabecken er et svært lite reservoar med største areal på bare 20 hektar. Tilførselen kommer derimot fra et nedbørfelt på . Demningens formål er å danne nedre reservoar for Häusern vannkraftverk, samt forsyne vannmasser videre nedover til Witznau vannkraftverk via en underjordisk tilførselstunnel.

## Se også
*Schluchsee

## Eksterne lenker
* Schluchsee-verkene  – offisiell hjemmeside
ISO 3166-2:SD

**ISO 3166-2:SD** er Sudans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Sudan er det definert koder for 17 delstater.

Hver kode består av to deler, atskilt av en bindestrek. Første del er , ISO 3166-1 alfa-2-koden for Sudan. Andre del er to bokstaver.

## Nåværende koder

## Endringer
Følgende endringer i Sudans oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før Nyhetsbrev II-3

## Se også
* Sudans delstater
* ISO 3166-2:SS

## Eksterne lenker
* States of Sudan, Statoids.com
Asialekene 1978

**Asialekene 1978** var de åttende Asialekene, de ble arrangert i Bangkok i Thailand i perioden 9. til 20. september 1978. Det var tredje gangen som lekene ble arrangert i Bangkok. Opprinnelig var det Singapore som var utpekt som vert men på grunn finansielle problemer ble først Islamabad i Pakistan valgt som ny vertsby men på grunn av konflikt med India og Bangladesh ble til slutt Bangkok valgt. Det var over 3 800 utøvere fra 25 nasjoner som deltok i nitten sporter. Japan ble beste nasjon med sytti gullmedaljer foran Kina med femtien.
## Medaljer

## Sporter

* Badminton
* Basketball
* Boksing
* Bordtennis
* Bowling
* Bryting
* Bueskyting
* Fekting
* Fotball
* Friidrett
* Landhockey
* Seiling
* Skyting
* Stuping
* Svømming
* Sykling
* Tennis
* Turn
* Vannpolo
* Vektløfting
* Volleyball

## Eksterne lenker
* Página de los Juegos Asiáticos de 1978